Rósa Pálsdóttir og Andrea Magnúsdóttir hafa gengið til liðs við Pepsi Max lið Þróttar og gert samninga við félagið sem gilda út keppnistímabilið 2021 . Rósa , sem er 19 ára gamall framherji , kemur til Þróttar frá Fjölni þar sem hún hefur leikið 37 leiki á undanförnum tímabilum í deild og bikar og skorað í þeim 15 mörk . Andrea er 24 ára gamall varnarmaður og kemur til félagsins frá ÍA þar sem hún lék á síðasta tímabili en áður hafði hún verið í ÍR og Fjarðabyggð . Það er gleðiefni fyrir okkur Þróttara að fá tvo öfluga leikmenn til liðs við okkur í komandi baráttu í Pepsi Max deildinni á næsta tímabili og við bjóðum þær velkomna í Dalinn í hjartað í Reykjavík .